CELEX: 32010R0761
Language: sk
Date: 2010-08-25 00:00:00
Title: Nariadenie Komisie (EÚ) č. 761/2010 z  25. augusta 2010 , ktorým sa mení a dopĺňa nariadenie (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu týkajúce sa látky metylprednizolón  Text s významom pre EHP

26.8.2010   
            
            
               SK
            
            
               Úradný vestník Európskej únie
            
            
               L 224/1
            
         NARIADENIE KOMISIE (EÚ) č. 761/2010
   z 25. augusta 2010,
   ktorým sa mení a dopĺňa nariadenie (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu týkajúce sa látky metylprednizolón
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 s spojení s článkom 17,
   so zreteľom na stanovisko Európskej agentúry pre lieky sformulované Výborom pre lieky na veterinárne použitie,
   keďže:
   
               (1)
            
            
               Maximálny limit rezíduí farmakologicky účinných látok určených na použitie vo veterinárnych liekoch pre zvieratá chované na produkciu potravín alebo v biocídnych výrobkoch používaných v chovoch zvierat v EÚ by sa mal stanoviť v súlade s nariadením (ES) č. 470/2009.
            
         
               (2)
            
            
               Farmakologicky účinné látky a ich klasifikácia, pokiaľ ide o maximálne limity rezíduí v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (2).
            
         
               (3)
            
            
               Metylprednizolón je v súčasnosti zaradený do tabuľky 1 v prílohe k nariadeniu (EÚ) č. 37/2010 ako povolená látka použiteľná na svalovinu, tuk, obličky a pečeň hovädzieho dobytka s výnimkou zvierat, ktorých mlieko je určené na ľudskú spotrebu.
            
         
               (4)
            
            
               Európska agentúra pre lieky dostala žiadosť o rozšírenie terajšieho zápisu týkajúceho sa metylprednizolónu, pokiaľ ide o mlieko hovädzieho dobytka.
            
         
               (5)
            
            
               Výbor pre lieky na veterinárne použitie odporučil stanoviť dočasný maximálny limit rezíduí (ďalej len „MRL“) metylprednizolónu v mlieku hovädzieho dobytka a vypustiť ustanovenie „nepoužiť u zvierat, ktorých mlieko je určené na ľudský konzum“.
            
         
               (6)
            
            
               Zápis týkajúci sa metylprednizolónu v tabuľke 1 prílohy k nariadeniu (EÚ) č. 37/2010 by sa preto mal zmeniť a doplniť tak, aby v ňom bol zahrnutý dočasný MRL vzťahujúci sa na mlieko hovädzieho dobytka a aby z neho bolo vypustené ustanovenie „nepoužiť u zvierat, ktorých mlieko je určené na ľudský konzum“. Dočasný MRL metylprednizolónu stanovený v uvedenej tabuľke by sa mal prestať uplatňovať 1. júla 2011.
            
         
               (7)
            
            
               Je vhodné stanoviť primerané obdobie, počas ktorého by príslušné zainteresované subjekty mohli prijať opatrenia, ktoré môžu byť potrebné na dodržanie nových MRL.
            
         
               (8)
            
            
               Opatrenia ustanovené v tomto nariadení sú v súlade so stanoviskom Stáleho výboru pre lieky na veterinárne použitie,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 25. októbra 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. augusta 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 152, 16.6.2009, s. 11.
   
      (2)  Ú. v. EÚ L 15, 20.1.2010, s. 1.
   
      PRÍLOHA
      Zápis týkajúci sa metylprednizolónu v tabuľke 1 prílohy k nariadeniu (EÚ) č. 37/2010 sa nahrádza takto:
      
         
                     Farmakologicky účinná látka
                  
                  
                     Markér rezídua
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
                  
                     Iné ustanovenia [podľa článku 14 ods. 7 nariadenia (ES) č. 470/2009]
                  
                  
                     Terapeutická klasifikácia
                  
               
                     „Metylprednizolón
                  
                  
                     metylprednizolón
                  
                  
                     hovädzí dobytok
                  
                  
                     10 μg/kg
                  
                  
                     svalovina
                  
                  
                      
                  
                  
                     kortikoidy/glukokortikoidy“
                  
               
                     10 μg/kg
                  
                  
                     tuk
                  
                  
                      
                  
               
                     10 μg/kg
                  
                  
                     pečeň
                  
                  
                      
                  
               
                     10 μg/kg
                  
                  
                     obličky
                  
                  
                      
                  
               
                     2 μg/kg
                  
                  
                     mlieko
                  
                  
                     Dočasné MRL sa prestanú uplatňovať 1. júla 2011.